Virallinen lehti nro C 380 , 16/12/1996 s. 0056



A4-0379/96 Päätöslauselma Euroopan parlamentin EY:n perustamissopimuksen 109 j artiklan 2 kohdan mukaisesta lausunnosta, joka koskee valtion- tai hallitusten päämiesten kokoonpanossa kokoontuneen neuvoston tekemää vuoden 1996 lähentymistä koskevaa päätöstä Euroopan parlamentti, joka - neuvoston kuultua sitä EY:n perustamissopimuksen 109 j artiklan 2 kohdan mukaisesti (11505/96 - C4-0586/96), - ottaa huomioon komission kertomuksen, joka koskee lähentymistä Euroopan unionissa vuonna 1996 (KOM(96)0560), - ottaa huomioon perustamissopimuksen 109 j artiklan 2 kohdan mukaisen komission suosituksen neuvoston päätökseksi, - ottaa huomioon Euroopan rahapoliittisen instituutin kertomuksen, joka koskee lähentymiskehitystä vuonna 1996, - ottaa huomioon EY:n perustamissopimuksen 109 j artiklan 2 kohdan mukaisen neuvoston suosituksen, - ottaa huomioon työjärjestyksensä 139 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0379/96); A. katsoo, että lähentymisperusteissa itsessään on paljon tulkinnanvaraa, mikä oli perustamissopimuksen laatijoiden tarkoitus, B. katsoo, että komission ja ERIn lähentymistä koskevissa kertomuksissa aivan oikein korostetaan olemassa olevien lähentymisperusteiden joustavuutta perustamissopimuksen mukaisesti, C. katsoo, että sopimuksen mukainen perusteiden tulkinta todennäköisesti mahdollistaa sen, että riittävä määrä jäsenvaltioita voi osallistua EMUn kolmanteen vaiheeseen alusta lähtien, D. katsoo, että puhtaasti aritmeettinen perusteiden tulkinta ei ole mahdollista ja että yritys tehdä niin ei mahdollistaisi, että riittävä määrä jäsenvaltioita voisi osallistua EMUn kolmanteen vaiheeseen alusta lähtien, E. katsoo, että lähentymisperusteita koskevan pöytäkirjan 3 artiklassa osallistuminen valuuttakurssijärjestelmään määritellään siten, että jäsenvaltion on noudatettava valuuttakurssijärjestelmän tavanomaisia vaihteluvälejä, F. katsoo, että sekä julkista alijäämää ja julkista velkaa koskevien perusteiden soveltaminen edellyttää monien asioiden huomioon ottamista ja tulkintaa, jonka perusteella vaatimukset täyttävien jäsenvaltioiden määrää on mahdollista joko lisätä tai vähentää; 1. Yhtyy neuvoston suositukseen, jossa todetaan, että suurin osa jäsenvaltioista ei tällä hetkellä täytä yhteisvaluutan vahvistamiseksi vaadittavia edellytyksiä; 2. Pitää myönteisenä komission kertomuksen tiedottavaa luonnetta lähentymisperusteiden ja niiden tulkintamahdollisuuksien osalta; 3. Muistuttaa mieliin, että perustamissopimuksen 104 c artiklan 2 kohdassa ennakoidaan, että julkistalouden alijäämää koskevat 3 prosentin ja 60 prosentin arviointiperusteet ovat viitearvoja, jotka voidaan ylittää, jos julkistalouden alijäämän suhde bruttokansantuotteeseen on pienentynyt merkittävästi ja jatkuvasti tasolle, joka on lähellä viitearvoa, tai jos viitearvon ylittyminen on vain poikkeuksellista ja väliaikaista ja osuus pysyy lähellä viitearvoa, tai julkisen velan osuus bruttokansantuotteesta pienenee riittävästi ja lähestyy riittävän nopeasti viitearvoa; 4. Toteaa, että komission ja ERIn kertomuksissa käsitellään laajalti kansallisten keskuspankkien riippumattomuuden takaavia lainsäädännöllisiä vaatimuksia; 5. katsoo, että kyseisten laitosten itsensä mukaan tätä kysymystä ei kuitenkaan ole käsitelty kattavasti ja että ne ovat samanaikaisesti osittain avoimia keskustelulle; 6. Päättää käsitellä näitä ongelmia laajemmin erillisissä mietinnöissä, joissa käsitellään erityisesti seuraavia aiheita: - Euroopan keskuspankin institutionaalinen epätasapaino, - talous- ja rahaliiton julkinen hyväksyntä ja kolmas vaihe, - talous- ja rahaliiton kansainväliset näkökohdat, - Euroopan keskuspankin edustus Kansainvälisessä valuuttarahastossa ja Maailmanpankissa 7. Ottaa huomioon, että ERIn kertomuksessa aivan oikein huomioidaan eläkerahastojen ongelma suhteessa verotuksen lähentymistä koskeviin perusteisiin ja ehdottaa, että näitä ongelmia käsitellään erillisessä mietinnössä; 8. On ilahtunut siitä, että on jo saavutettu huomattava lähentymisen taso, josta osoituksena ovat historiallisesti alhainen inflaatio, matalat pitkät korot ja valuuttakurssin vakaus; tämän ansiosta useimpien jäsenvaltioita tulisi voida osallistua EMUn kolmanteen vaiheeseen 1. tammikuuta 1999; 9. Suosittaa, että arvioitaessa lähentymisen tasoa inflaation osalta otetaan huomioon lähentymisen epätäydellinen tilanne; kiinnittää huomiota siihen, että olemassa olevilla yhä puutteellisilla välineillä mitattuna inflaatio on lähentynyt vaikuttavasti ja pudonnut historiallisesti katsoen alhaiselle tasolle; 10. On vakuuttunut, että rahaliiton tuomat edut Euroopan talouskasvulle ovat huomattavasti suuremmat kuin siihen liittyvä kaukainen riski uudesta inflaatiosta, joka saattaisi seurata 3 %:n alijäämää koskevan perusteen hienoisesta tilapäisestä ylittämisestä; 11. Suosittelee komissiolle ja Ecofin-neuvostolle, että liiallista alijäämää koskevat päätökset olisi kumottava mahdollisimman pian, so. niin pian kuin kyseisten jäsenvaltioiden alijäämä on oikaistu ja sitä ei enää ole, perustamissopimuksen 104 c artiklan 12 kohdan määräysten mukaisesti; jäsenvaltioihin tällä hetkellä vaikuttavan negatiivisen taloudellisen suhdanteen vaikutus ja julkisista investointimenoista aiheutuvan alijäämän osuus olisi otettava täysimääräisesti huomioon; 12. Kehottaa ERIn neuvostoa, komissiota, Ecofin-neuvostoa ja valtion- tai hallitusten päämiesten kokoonpanossa kokoontunutta neuvostoa täysimääräisesti hyödyntämään EY:n perustamissopimuksen 104 c artiklan 2 kohdassa määriteltyä viitearvoa ja vahvistamaan tämän viitearvon tulkinnan myös vakaussopimuksen osalta; 13. On vakuuttunut, että EMUn kolmannen vaiheen alussa 1. tammikuuta 1999 siihen osallistuu riittävä määrä jäsenvaltioita; 14. Suosittelee, että lähentymisperusteita sovelletaan samalla tavoin kaikkiin jäsenvaltioihin; 15. Suosittelee, että tutkitaan, onko kaksivuotinen virallinen ERM-jäsenyys tarpeen valuuttakurssin vakautta koskevan perusteen arvioimiseksi; tavanomaisten vaihteluvälien kunnioittaminen, tarvittaessa suhteessa keskusviitekorkoon, ja arvon säilyttäminen muihin valuuttoihin nähden voisivat riittää tämän perusteen osalta; 16. Suosittelee, että kaikki jäsenvaltiot, joilla on syrjäänvetäytymislauseke, eli Yhdistynyt kuningaskunta ja Tanska, samoin kuin muut jäsenvaltiot, toteuttavat aiheelliset toimenpiteet ollakseen niiden jäsenvaltioiden joukossa, jotka voivat osallistua EMUn kolmanteen vaiheeseen 1. tammikuuta 1999 alkaen; 17. Suosittelee, että valtion- tai hallitusten päämiesten kokoonpanossa kokoonatuva neuvosto tekee päätöksen siitä, että EY:n perustamissopimuksen 109 j artiklan 4 kohdassa määrättyä menettelyä sovelletaan vuonna 1996 ja että EMUn rahaliiton kolmas vaihe alkaa 1. tammikuuta 1999;18. Kehottaa puhemiestään välittämään tämän päätöslauselman valtion- tai hallitusten päämiesten kokoonpanossa kokoontuvalle neuvostolle ja komissiolle.